Salariul mediu net în Capitală a crescut cu peste 12% în primele 11 luni ale anului trecut, la 3.552 lei, potrivit datelor INS citate de Agerpres, iar numărul salariaților din București a ajuns, la finele lunii noiembrie 2018, la 1.018.213 persoane, comparativ cu 993.740 persoane în perioada similară din 2017.

Câștigul salarial mediu brut, era la finele lunii noiembrie 2018, de 5.942 lei (4.408 lei în noiembrie 2017), iar cel net de 3.552 lei (3.164 noiembrie 2017).

Pe de altă parte, la finele lunii noiembrie erau înregistrați 15.776 șomeri, în scădere cu 2.567 persoane comparativ cu perioada similară din 2017. Rata șomajului se situa la 1,3%, în cazul femeilor aceasta fiind de 1,5%.

În ceea ce privește pensionarii, numărul acestora era de 484.429 persoane în noiembrie 2018, iar pensia medie se cifra la 1.503 lei.